اسلام آباد ءِ سرکار ءَ 1000 آجویی لۆٹێں بلوچ ءِ لاش ءَ را به اشغال ءَ بدل کرتگ.
انسانی حقانی برجمی ءَ ماں پاکستان ءَ گوشتگ که نزیک به 1000 نپر شه بلوچانی آجویی لۆٹاں ماں اے ملک ءَ شه سرکار ءِ نێمگ ءَ کشگ بوتگ انت ءُ آوانی لاش هم به اشغال ءَ بدل کنگ بوتگ انت.
په ایرانی تنسیم ءِ سرهال ءَ پاکستان ءِ حکومت ڈهدار بوتگ که هزاران نپر ءَ کشتگ ئِے ءُ پدا آوانی جسدانَ به اشغال ءَ بدل کرتگ.
سرهالانی رد ءَ شش سال ءِ دراجی ءَ 1000 نپر شه ملکاری کارنده ءُ سرمچارانی لاشاں ماں رۆدراتکی بلوچستان ءَ ودی بوتگ انت.  اے بێگواهانی سیاداں گوشتگ که پاکستان ءِ چێرێں ادارهاں آوان آوار جتگ ءُ کشتگ.هندوستان تایمز ءِ سرهال ءِ رد ءَ «نصرالله بلوچ» بیگواهێں بلوچانی توار ءِ سرمستر ءَ گوشتگ که گێشترێں جسداں هما کارندهانی انت که پاکستان ءِ ذمه‌واراں گۆں آوان نیاد کرتگ ءُ پدا بێگواه بوتگ انت.پد شه اێشی که آجویی بلوچستان ءِ جنز ءِ بن‌هشت ماں 2007 ءَ اێر کنگ بوت، هزاران نپر ماں رۆدراتکی بلوچستان ءَ بێگواه بوت انت.ماں سال 2005 ءَ پاکستان ءِ حکومت ءَ پرێشی که بلوچستان ءِ ایالت ءِ منابع ءُ سرچمگانَ گێشتر واهندی کنت نظامی مێڑانَ بلوچانی ضد ءَ بنگێج ئِے کرت.
رۆدراتکی بلوچستان شه پاکستان ءِ ٹوهترێں ایالتان انت که شه طبیعی مڈی ءَ سررێچ انت، بلێں بلوچاں گۆں فقر ءُ زبهری ءُ مشکلاں آماچ انت.